Tkompli x-xejra ‘l fuq fin-numru ta’ turisti li jżuru pajjiżna bi Frar jara iktar minn 65,000 turist iżuru Malta – żieda ta’ 6.3 fil-mija fuq l-istess xahar is-sena l-oħra. Ċifri tal-Uffiċċju Nazzjonali tal-Istatistika juru li l-parti l-kbira tat-turisti ġew minn pajjiżi fl-Unjoni Ewropea, għalkemm turisti minn barra l-Ewropa żdiedu bi 22.5 fil-mija. Żdiedu wkoll bi 3.8 fil-mija u qabzu l-496,000, l-iljieli li t-turisti qattgħu Malta. In-nefqa kollettiva tat-turisti matul Frar kienet ta’ €47 miljun – żieda ta’ 4.6 fil-mija fuq Frar 2013. Għall-ewwel xahrejn tas-sena, l-NSO qal li żaru Malta kważi 135,000 turist – anke hawn żieda ta’ 6.7 fil-mija fuq l-ewwel xahrejn tas-sena l-oħra.